Source: https://www.incentive.dk/incentives-analyse-spiller-central-rolle-i-hoejesteretsafgoerelse/
Timestamp: 2020-01-23 08:54:16+00:00
Document Index: 4307659

Matched Legal Cases: ['Højesteret ', 'Højesteret\n', 'Højesteret ', 'Højesteret ', 'Højesteret ', 'Højesteret ']

Incentives analyse spiller central rolle i højesteretsafgørelse - Incentive
Incentives analyse spiller central rolle i højesteretsafgørelse
Miljø- og Fødevareministeriet vinder sag i Højesteret om transport af svin.
Dom afsagt i Højesteret
Den 31. august 2017 afsagde Højesteret dom i en sag om lovligheden af de danske regler for transport af svin.
Danske Svineproducenter havde i sagen mod Miljø- og Fødevareministeriet anført, at visse danske krav ved transport af smågrise og slagtesvin er i strid med EU-retten.
Højesteret konkluderede, at de danske regler ikke er i strid med EU-retlige regler.
Incentives analyse havde central rolle
Incentives økonomiske analyse for Fødevarestyrelsen spillede en central rolle i Højesterets afgørelse.
Højesteret skrev bl.a. følgende i dommen:
”Højesteret lægger til grund, at der er meromkostninger forbundet med de supplerende danske regler. Dette fremgår bl.a. af rapport fra september 2015 udarbejdet af Incentive for Fødevarestyrelsen ”Økonomisk analyse af supplerende danske krav til svinetransporter”. I rapporten er foretaget nogle beregninger af de skønnede meromkostninger som følge af krav til indvendig højde, arealkrav og krav til inspektionshøjde i bilens lastrum. For 2007 er der for et slagtesvin på 100 kg beregnet en samlet meromkostning på ca. 5 kr. pr. dyr, hvilket svarer til ca. 7 øre pr. kg slagtevægt. For 2015 er den samlede meromkostning beregnet til ca. 7 kr. pr. svin, hvilket svarer til ca. 10 øre pr. kg slagtevægt. Til sammenligning var den korrigerede gennemsnitlige afregningspris i perioden 2007-2014 på ca. 11,40 kr. pr. kg for slagtesvin på tyske slagterier…”
Kontakt Thomas Odgaard for yderligere information.
Fusion mellem Imerco og Inspiration Tre nye kolleger